SKRIFTLIG FORESPOERGSEL E-4119/97 af Marjo Matikainen-Kallstroem (PPE) til Kommissionen (16. januar 1998)

Om: Narkotikaproblemer fra Afghanistan og Pakistan

Betydelige maengder af narkotika stroemmer aarligt over den afghanske og pakistanske graense til markederne i Europa og De Forenede Stater. Ifoelge statistikker fra FN's Udviklingsprogram (UNDP) producerer f.eks. Afghanistan aarligt 2.300 ton opium, hvoraf to tredjedele forarbejdes til heroin. En stor del af forarbejdningen og smuglingen til markederne i Vesten foregaar via Pakistan. Det er i hoej grad et problem for Den Europaeiske Union, idet narkotikaen alt for let kommer ind i det indre marked. Kontrollen af EU's ydre graenser boer skaerpes frem for alt gennem en forbedret informationsudveksling og anvendelse af hoejteknologi.

Hvilke foranstaltninger agter Kommissionen at traeffe for at bistaa og laegge pres paa Afghanistan og Pakistan saaledes, at de foerer en haardere kamp mod narkotikaproducenter, -forarbejdere og -handlere? Hvilke foranstaltninger agter Kommissionen at traeffe for at undersoege, hvordan EU's ydre graenser kan overvaages mere effektivt med henblik paa at standse narkotikastroemmen?

Svar afgivet paa Kommissionens vegne af Manuel Marín (17. februar 1998)

Bevillingen af midler fra Faellesskabets budgetpost B7-6219 gaar for oejeblikket til finansiering af direkte aktioner saasom forebyggelse og begraensning af narkotikamisbrug og kontrol med tilfoerslerne af narkotika gennem forebyggelse af misbrugen af praekursorer samt foranstaltninger til forhindring og hvidvaskning af penge i diverse lande.

I forbindelse med Afghanistan tillader de aktuelle forhold i landet ikke, at Kommissionen goer andet og mere end at stoette begraensede, men dog vidtspaendende, projekter vedroerende behandling og revalidering og forebyggelse i de omraader, der er vaerst ramt af opiummisbrug. Kommissionen har ydet faglig bistand til De Forenede Nationers internationale narkotikaprogram (UNDCP) til etablering af en oversigt over dyrkningen af opiumvalmuer, der udarbejdes hvert aar. Da Afghanistan for oejeblikket ikke har noget velfungerende system til haandhaevelse af landets love, er det ikke muligt for Kommissionen at intervenere med hensyn til gennemfoerelse af foranstaltninger over for producenter, forarbejdere eller leverandoerer af narkotika.

I Pakistan, som selv har en meget stor population af misbrugere (forskellige skoen opererer med ca. 2 mio. heroinafhaengige), har Kommissionen soegt at kanalisere Faellesskabets bistand ind i omraader som forebyggelse af narkotikamisbrug, uddannelse, behandling og revalidering via statslige og ikke-statslige organisationers (NGO'ers) aktiviteter. Endvidere har Kommissionen engageret sig i et projekt vedroerende kontrol af praekursorer til fordel for Den Sydasiatiske Sammenslutning for Regionalt Samarbejde (SAARC), og dette projekt skal gennemfoeres af UNDCP.

For saa vidt angaar kontrollen ved Faellesskabets ydre graenser med den ulovlige handel med narkotika, der isaer kommer fra Afghanistan og Pakistan, er Kommissionen ved hjaelp af sine regionale og nationale PHARE-programmer vedroerende narkotikabekaempelse i faerd med at udbygge transitlandenes evne (f.eks. i Bulgarien, Rumaenien og Den Tidligere Jugoslaviske Republik Makedonien (FYROM)) til at kontrollere deres egne ydre graenser og vigtigste indrejsesteder (f.eks. de internationale lufthavne og havnene ved Sortehavet).

I forbindelse med TACIS-programmet har Kommissionen ogsaa planer om at traeffe konkrete foranstaltninger med henblik paa at begraense den ulovlige handel med narkotika i transit gennem landene i Samfundet af Uafhaengige Stater (SNG).

Under OISIN-programmet for udveksling og uddannelse af samt samarbejde mellem de retshaandhaevende myndigheder i Faellesskabet, som forvaltes af Kommissionen, vil der i naer fremtid blive gennemfoert operationsklare projekter med henblik paa at forbedre kontrollen ved Faellesskabets ydre graenser med den ulovlige handel med narkotika via Balkan-ruten.